EkBass/fiwiki-20250220-pages-articles huggingface dataset:
Quadrophenia – 60-luvun kapinalliset

Quadrophenia – 60-luvun kapinalliset (Quadrophenia - A Way of Life) on brittiläinen elokuva, joka kuvailee modeihin lukeutuvien nuorten vauhdikasta viikonloppuelämää vuoden 1964 Englannissa. Modit pukeutuvat tyylikkäästi, juhlivat, käyttävät huumeita, hurjastelevat skoottereillaan ja tappelevat. Elokuva pohjautuu löyhästi The Who -yhtyeen samannimiseen rockoopperaan. Elokuva ei kuitenkaan ole musikaali, vaan puhuttuun dialogiin perustuva draama. Frank Roddamin ohjaama elokuva valmistui vuonna 1979. Suomessa elokuva sai ensi-iltansa 25. tammikuuta 1980. Sana "quadrophenia" viittaa päähenkilö Jimmyn nelijakoiseen persoonallisuuteen. Juoneltaan Quadrophenia on aikuistumiskertomus, jossa 17-vuotias Jimmy etsii elämälleen tarkoitusta mod- jengeistä ja Stephanie-nimisestä tytöstä. Elokuvan taustan muodostaa modien ja rockereiden eli moottoripyöräilijänuorten välinen raaka "sota" Lontoon ja Brightonin kaduilla. Mod-kulttuuria kuvataan elokuvassa sekä nostalgiseen että kriittiseen sävyyn. Jimmy kääntää elokuvan lopussa selkänsä modien ihanteille ja elämänarvoille. Tästä huolimatta elokuva vaikutti merkittävästi siihen, että mod-ilmiö syntyi uudestaan 1970-luvun lopun Isossa-Britanniassa. Jimmyä esittää Phil Daniels. Sting nähdään modien ihaileman jengijohtaja Ace Facen roolissa. Suomen televisiossa Quadrophenia on esitetty viimeksi huhtikuussa 2007 sekä marras- ja joulukuussa 2016. Elokuvasta on julkaistu soundtrack- albumi, joka sisältää The Whon kappaleita ja useimmissa laitoksissa myös muuta modien suosimaa musiikkia. The New York Timesin kriitikot valitsivat Quadrophenian vuonna 2004 yhdeksi kaikkien aikojen tuhannesta parhaasta elokuvasta maailmassa. ==Lähteet== == Aiheesta muualla == *Quadrophenia.net Luokka:Brittiläinen nuorisokulttuuri Luokka:Musiikkielokuvat Luokka:Vuoden 1979 brittiläiset elokuvat
Miihkali

Miihkali on suomalainen miehen etunimi ja eräs Mikael-nimen muunnos. Vuoden 2019 loppuun mennessä nimi Miihkali on Suomessa annettu Digi- ja väestötietoviraston tietojen mukaan noin 80 henkilölle. ==Tunnettuja Miihkaleita== * Miihkali Bulgakov, Mihail Bulgakov, Golitsa (1466−1554), venäläinen ruhtinas ja sotankari * Mikko Miihkali Karvonen, Onttoni Miihkali (1904–1979), vienankarjalais-suomalainen kirjailija * Miihkali Perttunen, myös Miihkali Arhippainen (1815–1899), vienankarjalainen runonlaulaja * Miihkali Teppo (s. 1992), suomalainen jääkiekkoilija ==Kuvitteellisia Miihkaleita== * Miihkali, Pahkasika-lehdessä ilmestynyt sarjakuva * Miihkali, Prätkähiiret- piirrossarjan hahmo == Lähteet == Luokka:Etunimet
Circuito de Jerez

Circuito de Jerez (aikaisemmin Circuito Permanente de Jerez) on moottorirata Jerez de la Fronterassa Andalusiassa Espanjassa. == Historia == Circuito Permanente de Jerez avattiin 8. joulukuuta 1985. Jerezissä on ajettu Formula 1 -osakilpailuja, viimeisin osakilpailu oli vuonna 1997. Jerezissä on myös ajettu paljon Formula 1 -sarjan testejä. Radan tämän hetken merkittävin kilpailu järjestetään vuosittain MotoGP -sarjassa Espanjan GP:n nimellä. Vuonna 1994 rataan lisättiin Senna-šikaani turvallisuuden parantamiseksi ja vuonna 2002 rataan tehtiin isoja muutoksia. Radan pituus on nykyisin 4,428 kilometriä ja se on 11 metriä leveä. Yleisöä mahtuu katsomoihin jopa 250 000 ja useana vuonna MotoGP -kilpailua onkin ollut katsomassa yli 200 000 katsojaa. 2. toukokuuta 2013 ilmoitettiin, että radan viimeinen Ducados-mutka nimetään uudelleen kunnioittamaan espanjalaista MotoGP-luokan maailmanmestaria Jorge Lorenzoa. Radalla on ajettu Superbiken maailmanmestaruussarjan kilpailuja, sekä Formula Ford, V8 Supercars ja Porsche Carrera Cup -kilpailuja. ==Formula 1== Jerezin radalla ajettiin Espanjan Grand Prix vuosina 1986–1990 ja Euroopan Grand Prix 1994 ja 1997. Rataennätys Formula 1 -sarjassa on Michael Schumacherin ajamana 1.15,650. Kansainvälinen autourheiluliitto kielsi F1-kilpailujen ajamisen Jerezin radalla vuoden 1997 kilpailun jälkeen. Kyseisen kilpailun palkintojenjakotilaisuudessa kaupungin pormestari sotki palkintojen jakoa siten, että Daimler-Benzin pääjohtaja Jürgen Schrempp ei päässytkään jakamaan palkintoa. ==MotoGP== Jerezissä on ajettu MotoGP -luokan kilpailuja vuodesta 1987 alkaen. Nykyisin kilpailu tunnetaan nimellä Gran Premio Red Bull de España. Vuoden 2002 remontin jälkeistä MotoGP -sarjan rataennätystä pitää hallussaan Jorge Lorenzo ajalla 1.38,189. Vuoden 1987 kilpailun voittajat olivat 80cc-luokassa Jorge Martínez (Derbi), 125cc-luokassa Fausto Gresini (Garelli), 250cc-luokassa Martin Wimmer (Yamaha) ja 500cc-luokassa Wayne Gardner (Honda). Martinez voitti 80cc-luokan kilpailun kolme kertaa peräkkäin. Espanjan GP:n menestynein kuljettaja on ollut Valentino Rossi, joka on voittanut kilpailun yhteensä 7 kertaa kaikki luokat huomioiden ja MotoGP-luokassakin 5 kertaa. Mick Doohan on voittanut 500cc-luokan kilpailun 4 kertaa. == Voittajat == === Formula 1 === Kausi Voittaja Talli Raportti 1986 Ayrton Senna Lotus Raportti 1987 Nigel Mansell Williams Raportti 1988 Alain Prost McLaren Raportti 1989 Ayrton Senna McLaren Raportti 1990 Alain Prost Ferrari Raportti 1994 Michael Schumacher Benetton Raportti 1997 Mika Häkkinen McLaren Raportti === Formula 2 === Kausi Lähtö Kuljettaja Talli Raportti 2017 1. lähtö Charles Leclerc Prema Racing Raportti 2017 2. lähtö Artjom Markelov Russian Time Raportti === GP3 === Kausi Lähtö Kuljettaja Talli Raportti 2017 1. lähtö Nirei Fukuzumi ART Grand Prix Raportti 2017 2. lähtö Alessio Lorandi Jenzer Motorsport Raportti == Lähteet == *Viralliset kotisivut *Gran Premio Red Bull de España MotoGP.com *Round 12 - Gaerne Spanish Round WorldSBK.com == Aiheesta muualla == Luokka:Espanjan moottoriradat Luokka:Formula 1 -radat * * Luokka:Jerez de la Frontera
Elefanttiheinä

Elefanttiheinä (Miscanthus sinensis) on alun perin aasialainen ruohovartinen kasvi. Elefanttiheinä kasvaa suurina mättäinä. Se kasvaa 1–2 m, joskus jopa 4 metriä korkeaksi. Sen lehdet ovat pitkiä (18–75 cm) ja kapeita (0,3–2 cm), ja kasvavat pystyssä, latvojen taipuessa alaspäin. Kukinnot ovat punertavia tai kullanvärisiä ja nousevat lehtien yläpuolelle. Koristeellisen ulkomuotonsa ansiosta se on yleinen puutarhakasvi kaikkialla maailmassa.Miscanthus sinensis 'Variegatus' Perennial Resource Se viihtyy valoisassa, aurinkoisessa paikassa. Sen siemeniä voi ostaa myös suomalaisista hyvin varustetuista puutarhaliikkeistä. Elefanttiheinälajikkeita ovat muun muassa vaskielefanttiheinä (lajike 'Purpurascens'), 'Strictus', 'Variegatus' ja 'Zebrinus'. Elefanttiheinä on kotoisin Kiinasta, Koreasta ja Japanista. Istutusten takia se on levinnyt vieraslajiksi luontoon monin paikoin Pohjois- Amerikassa ja uhkaa syrjäyttää paikallisia kasvilajeja.USDA Plants Chinese silvergrass Invasive org == Lähteet == == Aiheesta muualla == * Suomen Lajitietokeskus: Elefanttiheinä (Miscanthus sinensis) * Kassu – Kasvien suomenkieliset nimet: Elefanttiheinä (Miscanthus sinensis) * UniProt: Taxonomy - Miscanthus sinensis * Flora of China: Miscanthus sinensis * Global Biodiversity Information Facility (GBIF): Miscanthus sinensis Luokka:Norsunheinät
Osella

Osella oli italialainen Formula 1 -talli, joka kamppaili F1:ssä kausina 1980–1992. Sen perusti Vincenzo Osella. Talli ei päässyt MM-pisteille kuin kolmessa osakilpailussa, ja Osellan autot olivat liian painavia ja moottorit tehottomia, eikä Osellalla ollut yleensä kuin yksi auto osallistumassa kilpailuun. Osellan parhaaksi tulokseksi jäi San Marinon GP:n 1982 neljäs sija. Osellalla on eniten kilpailuja Minardin jälkeen ilman palkintosijaa. == Lähteet == Luokka:Italialaiset Formula 1 -tallit Luokka:Formula 1 -valmistajat
Giuseppe Patanè

Giuseppe Patanè (1. tammikuuta 1932 Napoli – 29. toukokuuta 1989 München) oli italialainen kapellimestari. Patanè oli kapellimestari Franco Patanèn (1908–1968) poika ja opiskeli Napolissa, jossa hän myös debytoi vuonna 1951. Hän kuoli äkillisesti johtaessaan Sevillan parturin esitystä Baijerin valtionoopperassa. Luokka:Italialaiset kapellimestarit Luokka:Vuonna 1932 syntyneet Luokka:Vuonna 1989 kuolleet
Claudio Scimone

Claudio Scimone (23. joulukuuta 1934 – 6. syyskuuta 2018Morto Maestro Claudio Scimone ) oli italialainen kapellimestari. Scimone syntyi Padovassa, Italiassa, ja opiskeli orkesterinjohtoa Dmitri Mitropouloksen sekä Franco Ferraran johdolla. Hän sai kansainvälistä mainetta sekä kapellimestarina että musiikintutkijana. Hän nosti uudelleen esille useita renessanssi- ja barokkimusiikin teoksia. Hänelle on myönnetty mm. L'Académie Charles Crosin Grand Prix du Disque. Scimone toimi Lissabonin Gulbenkian-orkesterin ensimmäisenä ylikapellimestarina vuosina 1979–1986. Häntä seurasi tässä virassa Muhai Tang. Scimone on lisäksi perustanut I Solisti Veneti -yhtyeen. == Lähteet == Luokka:Italialaiset kapellimestarit Luokka:Vuonna 1934 syntyneet Luokka:Vuonna 2018 kuolleet
Frenzy

Frenzy (myös Frenzy – solmiokuristaja) on Alfred Hitchcockin ohjaama brittiläinen jännityselokuva vuodelta 1972. Se oli Hitchcockin paluu parrasvaloihin: Lintujen (1963) jälkeen hän oli ohjannut kolme epäonnistunutta elokuvaa ja hänen uransa oli pohjalukemissa. Frenzystä muodostui kuitenkin sekä yleisö- että arvostelumenestys. Frenzy oli Hitchcockin paluu juurilleen. Se oli Hitchcockin ensimmäinen elokuva Britanniassa lähes 20 vuoteen (edellinen oli Kauriin merkeissä 1949). Elokuvassa on myös useita vaikutteita Hitchcockin Englannin-kauden elokuvista: alkukohtaus on kopioitu lähes sellaisenaan Nuoresta ja viattomasta ja psykopaattista murhaajaa pelkäävä kaupunki on kuin suoraan Vuokralaisesta. Lisänä olivat vielä Psykon psykopaatti ja yksi Hitchcockin lempiteemoista: viatonta miestä syytetään rikoksesta, jota hän ei ole tehnyt.Harris & Lasky 1976: 239. Kun Frenzy tuli ensi-iltaansa Suomessa, elokuvasta oli sensuroitu 11 sekuntia – ei kuitenkaan väkivaltaa vaan ”6. osasta autovarkauteen liittyvä virtajohtojen yhdistäminen”.Elonet: Frenzy (1972). Tarkastustiedot. == Rooleissa == Hitchcock itse nähdään väkijoukossa aivan elokuvan alussa. == Vastaanotto ja arvostus == The New York Timesin kriitikot valitsivat Frenzyn vuonna 2004 yhdeksi kaikkien aikojen tuhannesta parhaasta elokuvasta. == Lähteet == * === Viitteet === == Aiheesta muualla == * Leffatykki Luokka:Brittiläiset rikoselokuvat Luokka:Psykologiset jännityselokuvat Luokka:Alfred Hitchcockin ohjaamat elokuvat Luokka:Vuoden 1972 brittiläiset elokuvat Luokka:Sarjamurhaajaelokuvat
Tiedonintressi

Tiedonintressit (saksaksi Erkenntnisinteressen, englanniksi knowledge interests tai cognitive interests tai knowledge-constitutive interests) ovat Jürgen Habermasin tapa tarkastella elämismaailman kokemusten organisoitumista yhteiskunnalliseksi tiedoksi. Teorian tarkoituksena on paljastaa kaiken tiedon, tietämisen ja tieteellisen tutkimuksen yhteiskunnalliset ja antropologiset ehdot. Tiedonintressejä on kolme: # Tekninen tiedonintressi liittyy työhön. Se on intressi saada teknistä tietoa luonnon manipuloimiseksi. Intressi liittyy läheisesti positivistiseen tieteenfilosofiaan. # Käytännöllinen eli praktinen tiedonintressi liittyy kieleen. Se on intressi siirtää tietoa sukupolvilta toisille ja ymmärtää perinnettä. Intressi liittyy läheisesti hermeneuttiseen tieteenfilosofiaan. # Emansipatorinen eli vapauttava tiedonintressi liittyy hallintaan (Herrschaft) eli valtaan, sekä ihmisten vapauttamiseen perinteen kahleista ja yhteiskunnallisesta pakotuksesta. Se ohjaa itsereflektiota, ja on siten yhteinen tieteenfilosofia sekä kriittisille yhteiskuntatieteille että filosofialle. Kaksi ensimmäistä intressiä ovat välttämättömiä yhteiskunnan kehitykselle ja liittyvät erilaisten objektien konstituoimiseen. Kolmas intressi puolestaan liittyy väistämättä kaikkiin ihmisten välisiin suhteisiin, mutta operoi kahden ensimmäisen intressin objekteilla. == Lähteet == * * . Rauno Huttunen. Filosofia.fi. * Kannisto, Heikki: "Ymmärtäminen, kritiikki ja hermeneutiikka", teoksessa Luokka:Filosofian termit Luokka:Tietoteoria
Diabeettinen retinopatia

Diabeettinen retinopatia on diabeteksen eli sokeritaudin aiheuttama verkkokalvon sairaus, joka voi johtaa sokeuteen. Diabetes vaurioittaa silmänpohjan hiusverisuonia johtaen hapenpuutteeseen tai turvotuksiin. ==Aiheesta muualla== * Terveyskirjasto: Käyvän hoidon potilasversio * Therapia Fennica Luokka:Silmätaudit Luokka:Diabetes
Anthony Nesty

Anthony Conrad Nesty (s. 25. marraskuuta 1967 Trinidad ja Tobago) on surinamelainen entinen perhosuimari. Hän saavutti toisena tummaihoisena uimarina olympiamitalin – ja ensimmäisenä kultamitalin – voittaessaan 100 metrin perhosuinnin Soulin olympialaisissa 1988. Nesty löi kätensä päätyseinään ajassa 53,00 kukistaen sadasosasekunnilla Yhdysvaltojen suursuosikin Matt Biondin. Soulin jälkeen Nesty oli sadan metrin perhosuinnissa voittamaton kolmen vuoden ajan. Hänen meriittilistalleen tulivat voitot sekä Hyvän tahdon kisoissa Seattlessa 1990 että MM-kilpailuissa Perthissä 1991. Lisäksi Nesty voitti kolme peräkkäistä Yhdysvaltain yliopistomestaruutta 100 metrin perhosuinnissa 1990-1992 ja yhden 200 metrin perhosuinnissa 1990. Barcelonan olympialaisissa 1992 Anthony Nesty otti mielimatkallaan 100 metrin perhosuinnissa pronssia. Hän on ainoa surinamelainen olympiamitalisti. ==Saavutuksia== *Olympialaiset: **Los Angeles 1984: 100 m pu 21. **Soul 1988: 100 m pu kultaa, 200 m pu kahdeksas **Barcelona 1992: 100 m pu pronssia *MM-kilpailut: **Madrid 1986: 100 m pu viides **Perth 1991: 100 m pu kultaa **Rooma 1994: 100 m pu seitsemäs *Pan Amerikan kisat: **1987 Indianapolis: 100 m pu kultaa, 200 m pu pronssia **1991 Havanna: 100 m pu kultaa, 200 m pu hopeaa *Tyynenmeren mestaruuskilpailut: **1989 Tokio: 100 m pu kultaa, 200 m pu kahdeksas *Hyväntahdon kisat: **1990 Seattle: 100 m pu kultaa ==Lähteet== *Anthony Nesty Uinnin Hall of Famen tietokannassa == Viitteet == Luokka:Surinamelaiset uimarit Luokka:Surinamelaiset olympiavoittajat Luokka:Vuonna 1967 syntyneet Luokka:Elävät henkilöt
Natallja Salahub

Natallja Salahub (, s. 31. maaliskuuta 1975) on valkovenäläinen pikajuoksija. Salahub karsiutui Lissabonin sisäratojen MM-kisoissa 2001 400 metrin juoksun välierissä ajallaan 53,60. Samana vuonna hän karsiutui Edmontonin MM-kisoissa 400 metrin alkuerissä ajalla 51,78. Kisojen jälkeen hänen ilmoitettiin kärynneen dopingista.http://news.bbc.co.uk/sport2/hi/in_depth/2001/world_athletics/1485355.stm Hän oli kilpailukiellossa 10. elokuuta 2001 – 9. elokuuta 2003. Salahub palasi kilparadoille Budapestin sisäratojen MM-kisoissa, joissa Valko-Venäjä voitti 4 x 400 metrin viestijuoksussa MM-hopeaa. Helsingin MM-kisoissa 2005 Salahub karsiutui 200 metrin juoksun välierissä ajalla 23,62. 4 x 100 metrin viestijuoksussa hän oli mukana voittamassa MM-pronssia. Hän oli mukana 4 x 400 metrin MM-pronssia voittaneessa joukkueessa Moskovan sisäratojen MM-kisoissa 2006. ==Ennätykset== * 100 metrin juoksu: 11,30 (2005) * 200 metrin juoksu: 22,82 (2005) * 400 metrin juoksu: 51,61 (2001) ==Lähteet== Luokka:Valkovenäläiset pikajuoksijat Luokka:Dopingrikkomuksesta tuomitut valkovenäläiset Luokka:Dopingrikkomuksesta tuomitut yleisurheilijat Luokka:Vuonna 1975 syntyneet Luokka:Elävät henkilöt
Irma Tervani

Irma Tervani (oik. Achté; 4. kesäkuuta 1887 Helsinki – 29. lokakuuta 1936 Dresden, Saksa) oli suomalainen oopperalaulaja, äänialaltaan altto, joka oli kiinnitettynä Dresdenin hovioopperaan 1908–1932. Hänen äitinsä oli Emmy Achté ja isänsä Lorenz Nikolai Achté. Hänen yksitoista vuotta vanhempi sisarensa oli kuuluisa Aino Ackté, joka monesti kehui sisartaan ja edisti tämän uraa. Irma Tervani ei ole nykyään paljon muisteta, vaikkakin häntä omana aikanaan ylistettiin ja hänen nuoruudessaan hänestä lupailtiin jotakin suurta, kun hän esiintyi ensimmäisen kerran 16-vuotiaana. Tervani opiskeli laulua ensin äitinsä johdolla, sitten muutaman vuoden ajan Ruotsissa ja vuosina 1904–1906 Pariisissa. Vuonna 1907 Tervani kiinnitettiin Dresdenin hovioopperaan. Hän vieraili myös muilla Saksan suurilla näyttämöillä sekä Skandinavian maissa ja Suomalaisessa oopperassa esiintyen myös liedlaulajana.Uppslagsverket Finland : Irma Tervani Irma Tervanin sisarenpojan Mies Reenkolan kertoman mukaan taiteilijanimi "Tervani" oli Aino Acktén miehen, Reenkolan isän Heikki Renvallin keksimä sanaleikki: terva on ruotsiksi "tjära" ja ääntyy samoin kuin "kära"; siis "tervani" on tätä kautta "min kära", "rakkaani". Lisäksi nimi kuulosti italialaiselta, mikä sopi muusikolle. Taiteilijanimen Irma halusi ottaa käyttöön jottei jäisi kuuluisan sisarensa varjoon. Irma Tervanin luonne oli hieman kärttyisä ja ylimielinen. Hän ei nuorena ottanut vastaan moniakaan työtarjouksia, joita tuli jopa Metropolitanista ja muualta maailmalta. Hänellä oli kaunis alttoääni, jota kuvailtiin upean tummaksi ja samettimaiseksi sekä ihastuttavan pehmeäksi.YLE elävä arkisto. Irma Tervanin puoliso (vuodesta 1916) oli saksalainen teatterinjohtaja Paul Wiecke. == Lähteet == ==Aiheesta muualla== * Luokka:Suomalaiset altot Luokka:Vuonna 1887 syntyneet Luokka:Vuonna 1936 kuolleet
Anssi Joutsenlahti

Taito Anssi Ilmari Joutsenlahti (s. 17. syyskuuta 1943 Kankaanpää) on suomalainen pappi, valtiopäiväneuvos ja entinen kansanedustaja. Hän toimi Suomen Maaseudun Puolueen kansanedustajana vuosina 1979–1987 edustaen Turun läänin pohjoista vaalipiiriä ja tuli uudelleen valituksi eduskuntaan vuoden 2011 eduskuntavaaleissa Perussuomalaisten listalta. Hänet valittiin vaalien jälkeen eduskunnan toiseksi varapuhemieheksi. ==Ura== Vuoden 1983 vaaleissa Joutsenlahti saavutti henkilökohtaisen ääniennätyksensä yli 16 000 äänellä ja hän veti eduskuntaan samasta vaalipiiristä myös kihniöläisen Lea Mäkipään.Aarni Virtanen: Vennamo: mies ja hänen puolueensa, s. 273. Helsinki: Art House, 2018. Vuonna 1986 Joutsenlahti äänesti eduskunnassa Satakunnan läänin perustamista vastaan. Kolmen uuden läänin perustaminen kaatui äänin 91–89. Vuosina 1998–2002 Joutsenlahti työskenteli Jämijärven ja vuosina 2002–2005 Jurvan kirkkoherrana. Hänelle on myönnetty rovastin arvonimi. Kansankirkolliselta herätysliiketaustaltaan Joutsenlahti on herännäinen eli körtti.http://www.h-y.fi/1205-eduskunnan-2.-varapuhemies-ei-luovu-tavoistaan- olen-torilla-aina-kun-paasen Vuoden 2007 eduskuntavaaleissa hän oli Satakunnassa Perussuomalaisten ehdokkaana, mutta ei tullut valituksi. Joutsenlahti ilmoitti vuoden 2011 vaalien alla aikovansa lahjoittaa kansanedustajan palkkionsa Pohjois-Satakunnan kansanterveystyön liikelaitoskuntayhtymälle mikäli tulee valituksi. Rahat käytetään kahden hoitotyöntekijän palkkaamiseen oppisopimuksella. Eduskuntavaaleissa 2011 Joutsenlahti sai 6583 ääntä Satakunnan vaalipiirissä, ja tuli valituksi.https://vaalit.yle.fi/tulospalvelu/2011/ehdokas/joutsenlahti_anssi_4_74.html Hänet valittiin vaalien jälkeen eduskunnan toiseksi varapuhemieheksi. ==Yksityiselämä== Joutsenlahti harrastaa maratonjuoksua ja hän on muun muassa osallistunut 32 kertaa Helsinki City Marathoniin tullen aina maaliin. == Lähteet == == Aiheesta muualla == * Anssi Joutsenlahden blogi Luokka:Kansanedustajat Luokka:Turun läänin pohjoinen vaalipiiri Luokka:Satakunnan vaalipiiri Luokka:Perussuomalaiset poliitikot Luokka:Suomen maaseudun puolueen poliitikot Luokka:Kankaanpään kaupunginvaltuutetut Luokka:Suomen evankelis-luterilaisen kirkon papit Luokka:Vuonna 1943 syntyneet Luokka:Elävät henkilöt Luokka:Erityisavustajat Luokka:Satakunnan aluevaltuutetut
Laatikkolumiaura

Laatikkolumiaura on veturin työnnettäväksi tarkoitettu katettu lumenaurausvaunu, joka on erilliseksi vaunuksi rakennettu ja molempiin päihin sijoitetulla auralla varustettu. Sivuilla on erilliset kokoon käännettävät vyörytyssiivet. Laatikkoaurassa oli omat veturin etuvaloja vastaavat valot. Veturiin pidettiin useimmiten yhteys sähkösoittokellolla ja veturi vastasi merkkisoittoihin viheltimellä. Päätyaurojen nokkaa saattoi vaunun sisään sijoitetulla vivustolla nostaa ylös muun muassa tasoristeysten kohdalla, ettei nokka ottanut laudoitukseen kiinni. Samoin auratun lumen kauemmas siirtämiseen tarkoitetut vyörytyssiivet olivat sisältä käsin ohjattavia. Tämän vuoksi pitkin radan vartta oli erillisiä aurausliikennemerkkejä, joiden mukaan joko aurannokka laskettiin tai nostettiin ja vyörytyssiivet suljettiin tai avattiin kiinteiden esteiden väistämiseksi. Kapearaiteisilla radoilla oli omia liikennemerkkejään tätä varten; esimerkiksi Jokioisten rautatiellä ne olivat normaalisti kuusennäreitä. Sittemmin tämä auratyyppi syrjäytyi suoraan veturiin kytkettävien siipiaurojen ja omalla koneistolla varustettujen, ratakuorma-auton työntämien kiskoilla liikkuvien harjakoneiden tieltä. Leveäraiteisia laatikkoauroja on säilynyt runsaasti, muutama kappale on Haapamäellä. ==Lähteet== * Resiina-lehdet Luokka:Rautatiekalusto Luokka:Lumi
Vuotie

Vuotie () on katu Helsingin Vuosaaressa. Se on Vuosaaren tärkein autoliikennettä välittävä pääväylä ja muodostaa välittömän jatkeen Meripellontielle, joka johtaa Itäkeskuksen vierestä, Itäväylän ja Kehä I:n liittymästä Vuosaaren sillalle. Meripellontietä ja Vuotietä voidaan myös pitää Kehä I:n suoranaisina jatkeina, ja nykyisin asemakaavoissa väylästä käytetään nimiä Kehä I-Vuotie ja Kehä I-Meripellontie. Vuotie on Rastilan ja Vuosaaren keskustan kohdalla rakennettu moottoritiemäisesti, kuten Laajasalontiekin. Tiellä on neljä ajokaistaa, ja liittymät on rakennettu eritasoliittyminä. Moottoritiemäinen tieosuus valmistui vuonna 1998. Ajoradan leveys oli aikaisemmin 7,5 metriä; kesän 2007 muutostöiden jälkeen sitä kavennettiin seitsemään metriin. Vuotien-Meripellontien liikennemäärä on suurimmillaan Kehä I:n ja Itäväylän risteyksen kohdalla (noin 40 000 ajoneuvoa vuorokaudessa). Vuosaaren kohdalla liikennemäärä on 30 000 ajoneuvoa vuorokaudessa. Pienimmillään väylän liikennemäärä on Columbuksen kauppakeskuksesta itään (noin 4 000–7 000 ajoneuvoa vuorokaudessa). Vuotiellä on Vuosaaren sillan ja Pohjavedenportin välisellä osuudella erikoiset, metalliverkon muodostamat valopylväät, jotka on suunniteltu ympäristötaiteeksi. Ne muistuttavat talven 1944 pommituksista, jolloin neuvostoliittolaisia harhautettiin roihujen ohjaamana pudottamaan pommit Helsingin sijasta Vuosaareen. Pimeällä pylväiden ohi ajettaessa valo näyttää lepattavan kuin tuli. Valoteoksen on suunnitellut arkkitehtuuritoimisto Heikkinen–Komonen.http://www.heikkinen- komonen.fi/Valovuo/valo_data_e.htm Pylväät on valaistu alapäästään, ja ne sijaitsevat vain 80 cm päässä ajoradasta. Tiellä on sattunut useita vakavia onnettomuuksia, joissa auto on törmännyt valopylvääseen. Onnettomuuksien johdosta ajoratojen reunat varustettiin kaiteilla, jotka valmistuivat kesällä 2007. ==Kuvia == Tiedosto:Vuosaari Bridge Helsinki Finland 1.jpg|Vuosaaren silta Itäkeskuksen suuntaan Tiedosto:Vuotie Rastilan kohdalla 1.jpg|Vuotie Meri-Rastilan ja Rastilan kohdalla toukokuussa 2009 Tiedosto:Vuotie Helsinki Rastilan kohdalla 1.jpg|Vuotie Meri-Rastilan ja Rastilan kohdalla lokakuussa 2005 (huomaa kaiteiden puuttuminen) Tiedosto:Vuotie Kallvikintien kohdalla.jpg|Vuotietä Kallvikintien kohdalla Tiedosto:Cirrus Ulappasillalta 10-04-2007.jpg|Vuotie Vuosaaren metroaseman kohdalla, taustalla Vuosaaren tornitalo Tiedosto:Vuotie talvella 2.jpg|Vuotietä talvella. ==Lähteet == ==Aiheesta muualla== Luokka:Helsingin kadut Luokka:Vuosaari
Wieden

Wieden Wienin 4. kaupunginosa Vaakuna Sijainti Perustiedot Pinta-ala: 1,80 km² Asukasluku: 30 041 (2005)http://www.statistik.at/blickgem/pr1/g90401.pdf Asukastiheys: 15 752,2 as./km² Koordinaatit: 48° 11' 22″ N 16° 21' 42" E Kotisivu: www.wien.gv.at/wieden/ pienoiskuva|Naschmarktin toria. Wieden ( ) on Itävallan pääkaupungin Wienin 4. kaupunginosa (Gemeindebezirk). Se sijaitsee etelään Innere Stadtista eli 1. kaupunginosasta ja Mariahilfistä eli 6. kaupunginosasta. Idässä Wiedeniä rajaa Landstraße eli 3. kaupunginosa, ja lännessä puolestaan Margareten eli 5. kaupunginosa. == Historia == Varhaisin tunnettu maininta Wiedenistä löytyy vuodelta 1137 peräisin olevasta historiallisesta lähteestä. Se onkin vanhin Wienin Vorstadt eli vanhin niistä entisistä kunnista, jotka sijaitsivat kaupunginmuurien sisäpuolella. Pyhän saksalais-roomalaisen keisarikunnan hallitsijan Ferdinand II:n aikana Wiedeniin valmistui kuninkaallinen kesäresidenssi, jonka useiden laajennusten jälkeen keisarinna Maria Teresia myi Jesuiitoille. Wiedenin kehitys kaupungiksi alkoi 1700-luvun alussa. Tuohon aikaan alueelle rakennettiin runsaasti palatsimaisia rakennuksia. 6. maaliskuuta 1850 Wienin kaupunginrajojen laajennuksen myötä Wiedenistä tuli osa Itävallan pääkaupunkia. Siitä muodostettiin sen 4. kaupunginosa. Itävallan miehitysvuosina (1945-1955) Wieden oli osa Wienin neuvostoliittolaista sektoria. == Väestö == Vuoden 2001 väestönlaskennassahttp://www.statistik.at/blickgem/vz7/g90401.pdf Wiedenin kaupunginosan asukasluvuksi ilmoitettiin 28 354. Asukkaista 45,9 prosenttia oli miespuolisia, ja 54,1 prosenttia naispuolisia. Asukkaista 48,1 prosenttia ilmoitti tunnustuvansa katolista uskoa, mikä oli uskonnollisista ryhmistä ylivoimaisesti suosituin. Saksan kielen ilmoitti arkikielekseen suurin osa, noin 76 prosenttia, asukkaista. Toiseksi suurin kieli kaupunginosassa tuolloin oli serbia (5,4 %), ja kolmanneksi suurin kroatia (2,0 %). Neljänneksi eniten puhuttiin arkikielenä unkaria (1,4 % asukkaista). == Nähtävyyksiä == * Karlskirche, barokkia edustava katolinen kirkkorakennus * Naschmarktin suosittu markkinapaikka * Wien Museum == Aiheesta muualla == * Wieden kaupunginosan sivut Wienin kaupungin sivuilla == Lähteet == Luokka:Wienin kaupunginosat
Nõo

Nõo on kunta Tartumaalla, Virossa. Asukkaita kunnassa on runsaat 4 000 ja pinta-alaa 169 km². == Sijainti == Nõon naapurikunnat ovat Elva lännessä, Tarton kunta pohjoisessa, Kambja idässä ja Otepää etelässä Valgamaalla. Kunnan keskuksesta on matkaa Tarttoon 17 kilometriä ja Elvaan 10 kilometriä. == Hallinto == Kunnan hallinnollinen keskus on Nõon pienkauppala. Nõon kunnanjohtaja on Rain Sangernebo. === Kauppalat ja kylät === Nõo koostuu kahdesta pienkauppalasta (Nõo, Tõravere) ja 20 kylästä: Aiamaa, Altmäe, Etsaste, Enno, Illi, Järiste, Keeri, Ketneri, Kolga, Kääni, Laguja, Luke, Meeri, Nõgiaru, Sassi, Tamsa, Unipiha, Uuta, Vissi ja Voika. == Väestö == Vuonna 2011 Nõon kunnassa oli 3 972 asukasta, joista 3 810 (95,9 %) oli virolaisia, 99 (2,5 %) venäläisiä ja 60 (1,5 %) muita kansallisuuksia. == Muuta == Tõraveren pienkauppalassa sijaitsee Tarton observatorio, joka on Viron tähtitieteen tutkimuskeskus. Siellä on muun muassa 1,5 metrin peiliteleskooppi. Nõon suomalaisia ystävyyskuntia ovat Liminka ja Viitasaari. == Lähteet == == Aiheesta muualla == *
Stetinin

Stetinin () oli ensimmäinen venäläinen lentokonetehdas. Yritys perustettiin Pietariin vuonna 1909 nimellä "Russko-Baltiskovo Vagonovo Zavod". Yhtiötä johti kuuluisa lentäjä S. S. Stetinin ja yhtiön pääsuunnittelija toimi Dimitri Grigorovitš. Stetinin erikoistui lentoveneiden valmistamiseen. Ensimmäinen kone tehtiin Curtiss Model K:n näköiseksi. Koneiden tyyppimerkki oli "M" (kuten meri). Kuuluisimmat yhtiön tuotteet olivat M-5, M-9, M-11/M-12, M-15, M-16 ja M-24/M-24bis. Stetinin
Ari Mustala

Ari Mustala (s. 5. heinäkuuta 1954 Tuusula) on suomalainen ultrajuoksija. Hän oli ensimmäisellä Helsinki City Marathonilla vuonna 1981 paras suomalainen sijoittuen kolmanneksi. Hänen nimissään on 12 tunnin ratajuoksun pohjoismaiden ennätys 145,003 km, jonka hän juoksi Lohjalla vuonna 1999. Hän on ollut mukana useissa ulkomaisissakin ultrajuoksukilpailuissa, mm. kuuluisassa Kreikan Spartathlonissa. Paras saavutus siellä on yhdeksäs sija vuonna 2000. Mustala toimii meteorologina Ilmatieteen laitoksella ja harrastaa kreikan kieltä. Hän on toiminut myös MTV:n TV-meteorologina 1980-luvun lopussa ja 1990-luvun alussa. == Aiheesta muualla == * * Juoksija-lehti Luokka:Suomalaiset kestävyysjuoksijat Luokka:Vuonna 1954 syntyneet Luokka:Elävät henkilöt Luokka:Ilmatieteen laitos
Kuroda-klaani

Kuroda-klaani oli japanilainen daimiosuku, jonka läänityksenä oli Chikuzenin provinssi nykyisessä Fukuokan prefektuurissa, Kyūshūlla. Klaanin feodaaliajalla hallitsema Fukuokan linna on lähellä Hakatan lahtea, ja se tunnettiin silloin nimellä Maizuru-jō (Tanssivan kurjen linna) tai Tsuru-jō (Kurkien linna). == Kuroda-daimiot == Chikuzenin provinssia Fukuokan linnasta 1600-1871 hallinneen Kuroda-klaanin daimiot olivat: #Nagamasa # Tadayuki # Mitsuyuki # Tsunamasa # Nobumasa # Tsugutaka # Haruyuki # Harutaka # Naritaka # Narikiyo # Nagahiro (1834–1869) # Nagatomo (1869−1871) # Prinssi Arisugawa Taruhito (hallitsi Fukuokan prefektuuria lyhyen aikaa 1871 keisarin asettamana kuvernöörinä) == Kuuluisia Kuroda-klaanin jäseniä == * Kuroda Nagamasa (, 1568−1623), daimio. Hänen isänsä oli nimeltään Kuroda Kanbei, jota kutsuttiin myös nimellä Kuroda Josui. *Musō Gonnosuke Katsuyoshi (, joka tunnettiin aiemmin myös nimellä Hirano Gonbei) oli 1600-luvulla elänyt samurai ja japanilaisen koryū-koulukunnan Shindō Musō-ryūn perustaja. Gonnosuke toimi Kuroda-klaanin taistelutaitojen opettajana ja pysyi toimessaan kuolemaansa asti. Kuroda-klaani
Antti Kauranne

Antti Kauranne (s. 16. huhtikuuta 1958 Jyväskylä) on suomalainen päätoimittaja ja kirjailija. Hän on toiminut lehtialan esimiestehtävissä muun muassa Uudessa Suomessa, Iltalehdessä, Demarissa ja Alueuutisissa sekä RBI Finland Oy:ssä. Kauranteen teos Kun kaikki tiet päättyvät palkittiin Helsingin kirjamessuilla lokakuussa 2007 Suomen Pienkustantajat ry:n Sampo-palkinnolla. ==Teoksia== * Leevi Niemisen Vapaussota. Omakustanne 2003. * Kadonnut Viipurissa 20.6.1944. Gummerus 2004. * Kun kaikki tiet päättyvät. Pilot-kustannus 2007. * Punainen Porvoo. Kustannus Oy Majakka 2008. * Mietaita. Kustannus Oy Majakka 2008. Luokka:Suomalaiset kirjailijat Luokka:Vuonna 1958 syntyneet Luokka:Elävät henkilöt
Feidippides

Feidippides (, ”hevosta säästävä”) oli antiikin kreikkalainen sanansaattaja persialaissotien aikaan 400-luvun eaa. alkupuolella. Herodotos (n. 484–425 eaa.) kertoo Historiateoksessa, että ateenalaiset lähettivät Feidippideen hakemaan apua Spartasta taisteluun persialaisia vastaan. Herodotoksen mukaan Feidippides oli perillä Spartassa (225 kilometriä) seuraavana päivänä. Spartalaiset eivät voineet Karneia-juhlansa vuoksi heti lähteä ja myöhästyivät taistelusta. Ateenalaisten onnistui kuitenkin pysäyttää persialaisten eteneminen Marathonin taistelussa. Taistelun jälkeen ateenalaiset palasivat juosten kotiin varmistaakseen, ettei Persian laivasto hyökkää Ateenaan. Myöhemmissä versiossa kaksi juoksumatkaa on sekoitettu toisiinsa: Plutarkhos (n. 46–120) siteerasi tutkielmassaan Ovatko ateenalaiset maineikkaampia sodassa kuin viisaudessa sittemmin kadonnutta Herakleides Pontoslaisen (n. 387–312 eaa.) teosta, jossa Thersippos-nimisen juoksijan kerrottiin juosseen Marathonista Ateenaan kertomaan voitosta ja kuolleen saavuttuaan perille. Lukianos (n. 125–180) kertoi saman version, mutta hän oli vaihtanut nimen taas Feidippideeksi. Herodotos kirjoitti Marathonin taistelusta 30–40 vuotta sen jälkeen, joten on mahdollista, että hänen kertomuksensa perustuu tositapahtumiin. Pierre de Coubertin ja muut nykyaikaisen olympialiikkeen perustajat pohjasivat modernin maraton-juoksun Robert Browningin vuonna 1879 kirjoittamaan runoon Feidippides, jossa matka oli taas Marathonista Ateenaan. Feidippideen juoksun pohjalta järjestetään Spartathlon -ultrajuoksukilpailua, jonka matka noin 246 kilometriä. == Aiheesta muualla == * Luokka:Antiikin kreikkalaiset Luokka:Juoksu
Tupakkavero

Tupakkavero on vero, jota peritään tupakkatuotteista. Valmistettu tupakka kuuluu Euroopan unionissa harmonoidun eli direktiiveillä yhdenmukaistetun valmisteverotuksen piiriin. Tupakkaveron nostamisen on tutkimuksessa havaittu vähentävän tupakointia. Tupakan hinnannousu 10 prosentilla vähentää savukkeiden kysyntää Länsi-Euroopassa 3–4 %.Tupakkaveron nostaminen vähentää tupakointiaYle 10.5.2012: Tupakkaveron korotus vähentää tupakointia ==Tupakkavero Suomessa== Tupakkaveron tarkoitus on Suomessa kerryttää verovaroja ja edistää terveyttä mm. vähentämällä tupakointia. Verotus perustuu tupakkaverosta annettuun lakiin.Valtiovarainministeriö: Tupakkaverotus Verotettava tuote Veron määräTaloustaito 12/2014, s. 50 Savukkeet 33,50 euroa/1000 kpl ja 52 % vähittäismyyntihinnasta, vähintään 177 euroa/1000 kpl Sikarit ja pikkusikarit 29 % vähittäismyyntihinnasta Piippu- ja savuketupakka 24,50 euroa/kg ja 48 % vähittäismyyntihinnasta Savukkeiksi käärittävä hienoksi leikattu tupakka 23,50 euroa/kg ja 52 % vähittäismyyntihinnasta, vähintään 107,50 euroa/kg Savukepaperi ja muut tupakkaa sisältävät tuotteet 60 % vähittäismyyntihinnasta === Tupakkaveron tuotto Suomessa === *2019 tupakkaveron kokonaistuotto 929 miljoonaa euroa *2015 talousarvio 863 000 000 *2014 talousarvio 743 000 000 *2013 tilinpäätös 847 761 075 *2012 tilinpäätös 752 167 771 *2011 tilinpäätös 739 016 278 Tupakkaveron tuotosta lähes 90 % kertyy savukkeiden verosta. Terveyden ja hyvinvoinnin laitoksen kehittämispäällikön Miikka Vähäsen tutkimuksen mukaan tupakoinnin välittömät kustannukset, kuten terveydenhuollon menot, sairauspäivärahat ja tupakan aiheuttamat tulipalot, olivat vuonna 2012 noin 617 miljoonaa euroa. Välillisten menojen kuten tupakan aiheuttamien kuolemien ja sairaspoissaolojen sekä tupakkataukojen aiheuttamat tuotannon menetykset Vähänen arvioi olevan noin 840–930 miljoonaa euroa.https://www.thl.fi/fi/-/tupakoinnin-hintalappu- yhteiskunnalle-1-5-miljardia-euroa == Katso myös == * Suomen tupakkalaki == Lähteet == * Valtion talousarvioesitykset === Viitteet === == Aiheesta muualla == * Laki tupakkaverosta Luokka:Verot Luokka:Terveysperusteiset verot
Parcae

Parcae, "synnyttäjät" (latinan sanasta parere, kantaa, synnyttää), olivat roomalaisessa mytologiassa alun perin kaksi syntymän ja synnytyksen jumalatarta, Decima ja Nona. Kreikkalaisen mytologian moirien vaikutuksesta Parcaen kolmanneksi jäseneksi liitettiin myöhemmin myös kuoleman jumalatar Morta, ja heidän tehtäväkseen tuli ihmisen kohtalon sääteleminen. Siitä lähtien tämän kolmikon on katsottu vaikuttaneen ratkaisevalla tavalla jokaisen ihmisen elämänvaiheisiin.Lurker 1987, s. 148Biedermann 1993, s. 134-135 ==Katso myös== *Nornat ==Lähteet== *Biedermann, Hans: Suuri symbolikirja. WSOY, 1993. ISBN 951-0-18537-X *Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === Luokka:Roomalainen mytologia
Lipposen hallitus

Lipposen hallitus voi viitata seuraaviin hallituksiin, joissa Paavo Lipponen oli pääministerinä: # Lipposen I hallitus, 13. huhtikuuta 1995 – 15. huhtikuuta 1999 # Lipposen II hallitus, 15. huhtikuuta 1999 – 17. huhtikuuta 2003
Andrew McMahon

Andrew McMahon (s. 3. syyskuuta 1982) on yhdysvaltalainen muusikko. Hänet tunnetaan parhaiten Something Corporate -yhtyeen keulahahmona ja lauluntekijänä. McMahonin pääinstrumentteja ovat piano ja laulu. Hän on Something Corporaten lisäksi tehnyt sooloprojektin nimeltään Jack's Mannequin. McMahonilla oli myös leukemia, josta kuitenkin selvisi täysin. Luokka:Yhdysvaltalaiset pianistit Luokka:Yhdysvaltalaiset laulajat Luokka:Vuonna 1982 syntyneet Luokka:Elävät henkilöt
David Halberstam

thumb|David Halberstam (1978) David Halberstam (10. huhtikuuta 1934 – 23. huhtikuuta 2007) oli yhdysvaltalainen toimittaja ja kirjailija. Hänet tunnetaan varhaisesta työstään kirjoittajana Vietnamin sotaan liittyvistä tapahtumista sekä myöhemmästä urastaan urheilutoimittajana. Halberstam syntyi New Yorkissa ja valmistui Harvardin yliopistossa. Hän kirjoitti jo 1950-luvun lopulla The Tennessean -lehteen, mutta siirtyi sitten New York Timesiin. Hän kuvasi Vietnamin sotaa kattavasti ja näki myös Thích Quảng Đứcin polttoitsemurhan. Hänelle myönnettiin George Polk - ja Pulitzer-palkinnot. Häntä haastateltiin vuonna 1968 dokumenttielokuvassa Sian vuosi. Halberstam julkaisi lukuisia faktapohjaisia kirjoja 1960–2000-luvuilla. Vuonna 1980 vankikarkuri murhasi hänen veljensä, kardiologi ja kirjailija Michael J. Halberstamin. Halberstam kuoli auto-onnettomuudessa 23. huhtikuuta 2007 Menlo Parkissa, Kaliforniassa. Juuri ennen kuolemaansa hän oli saanut valmiiksi Korean sotaa käsittelevän teoksensa The Coldest Winter. == Lähteet == Luokka:Yhdysvaltalaiset toimittajat Luokka:Journalismin Pulitzer-palkinnon saaneet Luokka:Vuonna 1934 syntyneet Luokka:Vuonna 2007 kuolleet
Michael Smuin

Michael Smuin (13. lokakuuta 1938 – 23. huhtikuuta 2007http://www.sfgate.com/cgi- bin/article.cgi?f=/c/a/2007/04/23/BAGAJPE2T84.DTL) oli yhdysvaltalainen balettitanssija ja koreografi. Smuin syntyi Missoulassa, Montanassa, ja tanssi pitkään American Ballet Theatressa ja San Francisco Balletissa. Hän toimi jälkimmäisen taiteellisena johtajana 1973–1985. Smuin oli menestynyt myös koreografina ja voitti tällä alalla sekä Tony- että Emmy-palkinnon. Hän kuoli äkilliseen sairauskohtaukseen huhtikuussa 2007. == Lähteet == Luokka:Yhdysvaltalaiset tanssijat Luokka:Yhdysvaltalaiset koreografit Luokka:Vuonna 1938 syntyneet Luokka:Vuonna 2007 kuolleet Luokka:Tony-palkinnon saajat
Kalevi Ahoniemi

Kalevi Ahoniemi (13. tammikuuta 1938 Hattula – 20. lokakuuta 2003 Espoo) oli suomalainen kirjailija. Hän voitti J. H. Erkon kirjoituskilpailun 1957. Ahoniemen tuotantoon kuuluu sekä proosaa että runoutta. == Julkaisut == * Pojat ovat poikia (1958) * Triangeli (1960) * Kuolleen kirjailijan muistiinpanot (1961) * Shalom: musta syyskuu (1974) * Espanjalaista postia (1977) * Kreikkalaista postia (1981) * Egyptiläistä postia (1982) * Palestiinalaista postia (1983) * Roomalaista postia (1984) * Espoolaista postia (1990) * Europostia (1995) * Reissumies: maailman ympäri 60 päivässä (1995) * Raportti tupakasta ja tytöstä (1995) ==Aiheesta muualla== * Kalevi Ahoniemen muistokirjoitus Helsingin Sanomissa Luokka:Suomalaiset kirjailijat Luokka:Suomalaiset runoilijat Luokka:Vuonna 1938 syntyneet Luokka:Vuonna 2003 kuolleet
Markku from Finland

250px|thumb|Markku from Finland Helsingissä Euroviisuviikolla 2007. Markku from Finland (oikealta nimeltään Antti Toivonen) on MySpacen kautta julkisuuteen noussut suomalaista ”junttia” esittävä internethahmo.Markku from Finland euroviisutoimittajaksi Mikahäkkispaitaan pukeutuva Markku on karikatyyri suomalaisesta formulaturistista, joka Suomen vuoden 2007 Euroviisu-isännyydestä hullaantuneena tekee ulkomaalaisille suunnattuja esittelyvideoita Suomesta. Markku on 46-vuotias mies, koulutukseltaan teknikko, naimatonVee ja kertoo harrastavansa avantouintia, sauvakävelyä, sudokua ja karaoken laulamista.MySpace Hänet tunnetaan ulkonäöllisesti silmälaseista ja tekoviiksistä. Markun Suomi-aiheisia videoita on katsottu YouTubessa yli puoli miljoonaa kertaa.Subtv pestasi Markku from Finlandin Subtv palkkasi internetissä huomattavaa suosiota keränneen Markun euroviisutoimittajakseen isännöimään puolen tunnin mittaista keskusteluohjelmaa, jota alettiin esittää kanavalla 2. toukokuuta 2007. Markku’s Morning Comb to Eurovision 2007 -nimisessä aamushow’ssa tavattiin Markku sekä viisuvieraita ja seurattiin Helsingin euroviisuhuumaa.MySpace- legenda Markku From Finland Subille Markku-hahmon on luonut sketsikomediakokoonpano nimeltä Ruttoryhmä. Ruttoryhmä on kerännyt YouTubessa Markun vedolla sketseilleen yli miljoona katsomiskertaa. == Lähteet == == Aiheesta muualla == *Vee-lehden artikkeli Markusta *Markun MySpace-profiili Luokka:Internet-ilmiöt Luokka:Kuvitteelliset henkilöt
Kleine–Levinin oireyhtymä

Kleine-Levinin oireyhtymä on harvinainen oireyhtymä, joka aiheuttaa liikaunisuutta, käytöshäiriöitä ja kognition muutoksia. Oireet esiintyvät jaksoittain ja alkavat yleensä murrosiässä. Jaksojen välillä potilaat ovat oireettomia. Sairauden etiologiaa ei vielä tiedetä, ja lääkehoidosta on ristiriitaista näyttöä. Kleine-Levinin oireyhtymän oireet ovat jaksoittaisia. Ne voivat kerrallaan kestää päiviä, viikkoja tai jopa kuukausia. Näiden aikana potilaat nukkuvat usein yli 18 tuntia päivässä. Potilaat saattavat valittaa hallusinaatioistahttp://www.whonamedit.com/synd.cfm/1398.html tai kärsiä psykiatrisista häiriöistä. Potilailla on havaittu hyperseksuaalisuutta, lisääntynyttä ruokalua ja käytöshäiriöitä. Usein jaksojen aikana esiintyy sekavuutta ja apatiaa. Ranskalainen Edmé Pierre Chauvot de Beauchêne kuvasi Kleine-Levinin oireyhtymän ensimmäisenä vuonna 1786. Vuonna 1942 tutkijat esittivät, että sairaus olisi luonteeltaan infektio tai tulehduksellinen; sen on väitetty liittyvän myös narkolepsiaan. Tiedetään, että monissa tapauksissa oireyhtymän puhkeamista on edeltänyt lievä virustauti.http://www.ncbi.nlm.nih.gov/entrez/dispomim.cgi?id=148840 Kleine- Levinin oireyhtymää on havaittu myös esiintyvän poikkeuksellisen yleisenä tietyissä suvuissa. == Lähteet == Luokka:Oireyhtymät Luokka:Syömishäiriöt Luokka:Unihäiriöt
Rodney Anoa’i

Rodney Anoa'i (2. lokakuuta 1966 – 23. lokakuuta 2000) oli samoan- amerikkalainen showpainija, joka tunnetaan paremmin kehänimellään Yokozuna. Yokozuna on myös sumopainin korkein arvo. Anoa'i oli 193 cm pitkä ja painoi 253 kg. Painavimmillaan hän oli 350-kiloinen. Anoain ehkä merkittävin painivuosi oli 1993, kun hän voitti Royal Rumblen. Anoa'i kuoli 23. lokakuuta 2000 sydänkohtaukseen painikiertueellaan Liverpoolissa vain 34-vuotiaana. == Lopetusliikkeet == *Banzai Drop *Superkick *Belly to belly suplex *Throat thrust *Leg drop *Front powerslam *Big Spalsh *Corner Avalanche == Kehänimet == *Yokozuna *Mr. Sumo *Great Kokina *Kokina Maximus *Wild Samoan Kokina ==Managerit== *Mr. Fuji *Jim Cornette ==Lähteet== Luokka:Yhdysvaltalaiset showpainijat Luokka:Amerikansamoalaiset Luokka:Vuonna 1966 syntyneet Luokka:Vuonna 2000 kuolleet
Nicola Sanders

Nicola Clare Sanders (s. 23. kesäkuuta 1982 Milton Keynes, Englanti) on brittiläinen yleisurheilija, joka kilpaili urallaan pääasiassa 400 metrin juoksussa ja 400 metrin aitajuoksussa. Sanders osallistui vuonna 1999 sekä Riian alle 20-vuotiaiden EM-kisoihin, joissa sijoittui kolmanneksi 400 metrin aidoissa ajalla 59,21European Junior Championships (Women) että Bydgoszczin alle 18-vuotiaiden MM-kisoihin, joissa sijoittui neljänneksi ajalla 58,96. Seuraavana vuonna hän karsiutui Santiago de Chilen nuorten MM-kisoissa. Vuonna 2005 Sanders juoksi universiadeissa kuudenneksi. Helsingin MM-kisoissa hän karsiutui 400 metrin aitojen alkuerissä, mutta oli mukana voittamassa MM- pronssia 4 × 400 metrin viestijuoksussa. Vuonna 2006 Sanders sijoittui neljänneksi Kansainyhteisön kisoissa ajalla 55,32. Hän juoksi samana kesänä Euroopan cupissa toiseksi 400 metrin sileällä ajalla 51,92. Göteborgin EM- kisoissa hän oli 400 metrillä kuudes juostuaan 50,87. Sanders voitti 400 metrillä EM-kultaa Birminghamin sisäratojen EM-kisoissa 2007 ajalla 50,02 ja kuului lisäksi Britannian pronssijoukkueeseen 4 × 400 metrin viestissä. Osakan MM-kisoissa hän voitti 400 metrillä hopeaa ennätyksellään 49,65 ja 4 × 400 metrin viestijuoksussa pronssia yhdessä Christine Ohuruogun, Marilyn Okoron ja Lee McConnellin kanssa. Sanders karsiutui 400 metrin välierissä Pekingin olympialaisissa 2008 ja Berliinin MM-kilpailuissa 2009. Daegun MM-kilpailuissa 2011 hän karsiutui 400 metrin välierissä. Pekingin olympialaisissa Britannian pitkän viestin joukkue sijoittui alun perin viidenneksi, mutta nousi vuosia myöhemmin Venäjän ja Valko-Venäjän joukkueiden dopinghylkäysten takia olympiapronssille. Berliinin ja Daegun MM-kisoissa joukkue sijoittui alun perin neljänneksi ja Barcelonan EM-kisoissa 2010 kolmanneksi. Venäjän joukkueen hylkäysten takia nämä sijoitukset paranivat lopulta yhdellä. Istanbulin sisäratojen MM-kilpailuissa 2012 hän voitti kultaa 4 × 400 metrin viestissäIstanbul 2012 – Naisten 4×400 metrin viestin tulokset, IAAF . Helsingin EM-kilpailuissa 2012 Sanders juoksi neljänneksi sijoittuneessa Britannian 4 × 400 metrin viestijoukkueessa. Loukkaantumisten takia Sanders ei juurikaan kilpaillut vuoden 2012 jälkeen ja vuonna 2014 hän ilmoitti lopettavansa uransa. ==Henkilökohtaiset ennätykset== * 400 metrin juoksu: 49,65 (2007) * 800 metrin juoksu: 2.03,41 (2009) * 400 metrin aitajuoksu: 55,32 (2006) ==Lähteet== * ===Viitteet=== Luokka:Brittiläiset pikajuoksijat Luokka:Brittiläiset 400 metrin aitajuoksijat Luokka:Brittiläiset olympiamitalistit Luokka:Vuonna 1982 syntyneet Luokka:Elävät henkilöt
Shokki (sarjakuva)

Shokki oli 1970-luvulla Suomessa ilmestynyt kauhusarjakuvalehti, jossa julkaistiin tarinoita amerikkalaisen Warren-kustantamon lehdistä Creepy ja Eerie. Ne jatkoivat 1950-luvulla pannaan joutuneiden EC Comics -kustantamon lehtien, kuten Tales from the Cryptin perinteitä lyhyissä, yllätyksellisesti loppuvissa kauhutarinoissa. == Julkaisut == *Shokki-lehti 1–2/1972, 1–12/1973, 1–13/1974, 1–13/1975 ja 1–13/1976, Semic *Shokki Special, albumi, Semic 1973 *Shokki, Sarjakirjat 8/1973 ja 16/1974, Semic === Kokoelmat === * * * * * * * == Aiheesta muualla == * Kari Elkelä: Shokki ym. 70-luvun kauhut. Archive.org * Pekka Manninen: Shokki: Lehti, joka toi kauhun Suomeen . Tähtivaeltaja 4/2002. * S. Santikko: Ei lapsille eikä herkkähermoisille!. Kvaak.fi 9.9.2009. * Petri Hannini: Shokki. Keskisuomalainen 18.9.2009. * Janne Suominen: Shokki – Creepy-kokoelma . Lumo 29.9.2009. * Jarkko Sikiö: Shokki – Toinen karmea Creepy-kokoelma. Kvaak.fi 17.9.2010. * SidSid Keränen: Shokki tekijänä Richard Corben Osa 1. Muutanet 19.9.2013 (kirja-arvio englanniksi). Luokka:Ilmestymästä lakanneet suomalaiset sarjakuvalehdet Luokka:Kauhusarjakuvat
T. Rex (albumi)

T. Rex on samannimisen brittiläisen glam rock-yhtyeen ensimmäinen albumi nimenvaihdon jälkeen. Levy on ilmestynyt vuonna 1970. Tyylillisesti albumi oli sekoitus yhtyeen aiempaa psykedeelistä soundia, sekä uutta glam rock -tyylilajia. Albumin jokaisen kappaleen on tehnyt yhtyeen keulahahmo Marc Bolan. Albumilla ei julkaistu T.Rexin sen hetken ainoata hittiä "Ride a White Swan", koska Bolan ei halunnut fanien joutuvan maksamaan samasta kappaleesta kahdesti, sillä kyseinen kappale oli julkaistu myös singlenä. == Kappaleet == # # # # # # # # # # # # # # # == Kokoonpano == * Marc Bolan – laulu, kitara, basso, urut * Mickey Finn – rummut, basso, kellopeli, laulu * Tony Visconti – basso, piano * Howard Kaylan – taustalaulu * Mark Volman – taustalaulu Luokka:Vuoden 1970 esikoisalbumit Luokka:T. Rexin albumit
Erik Castrén

Erik Johannes Sakari Castrén (20. maaliskuuta 1904 Helsinki – 24. kesäkuuta 1984 Helsinki) oli suomalainen oikeustieteen professori ja diplomaatti. Opiskeluaikanaan hän toimi Akateemisessa Karjala-Seurassa. Erik Castrénin vanhemmat olivat pankinjohtaja Sakari Castrén ja Lydia Rosaura Lemberg. Hän pääsi ylioppilaaksi 1921 ja valmistui lakitieteen kandidaatiksi 1926 sekä lakitieteen lisensiaatiksi ja tohtoriksi 1938. Castrén sai varatuomarin arvon 1930. Hän teki opintomatkan Saksaan ja Sveitsiin 1935–1936.Kuka kukin on 1978 Erik Castrén oli ulkoasiainministeriössä avustajana 1926, vt. jaostosihteerinä 1927 sekä Suomen Pariisin lähetystön avustajana 1929–1930. Hän toimi sitten asianajajana ja oli helsinkiläisen J. Castrénin asianajotoimiston osakkaana 1930–1939. Talvi- ja jatkosodan aikana Erik Castrén oli ulkoministeriön neuvottelevana virkamiehenä 1939–1945. Hän oli Suomen valtuuskunnan jäsenenä Petsamon nikkelineuvotteluissa Moskovassa 1941, asiantuntijana Moskovan välirauhanneuvotteluissa 1944 sekä valtion asiamiehenä merisotasaalisoikeudessa 1943–1944. Helsingin yliopisto Hän ei hyväksynyt juutalaispakolaisten luovutuksia natsi-Saksaan. Ylikangas, Heikki: Jatkosotaa varjonpuolelta, selvitys. Castrénin ansioksi lasketaan, että hän löysi sopimustekniset aukot, joilla Suomi pääsi irtautumaan Ryti–Ribbentrop- sopimuksesta. Sodan jälkeen Castren työskenteli kansainvälisen oikeuden ynnä valtiosääntöoikeuden professorina Helsingin yliopistossa 1945–1967. Castrén oli muun muassa Haagin pysyvän kansainvälisen välitystuomioistuimen jäsenenä vuodesta 1954 alkaen, vertailevan oikeustieteen instituutin esimiehenä 1954–1956 ja Saksan velkojen järjestelyä koskeneen kansainvälisen välitystuomioistuimen varapresidenttinä vuodesta 1954 sekä presidenttinä vuodesta 1967. Hän oli Suomen valtuuskunnan jäsenenä YK:n yleiskokouksissa 1956–1957 ja 1968–1977. Erik Castrén -instituutti, kansainvälisen oikeuden ja ihmisoikeuksien instituutti Helsingin yliopistossa, on nimetty hänen mukaansa.ECI. Myös Erik Castrénin pojasta Martti Castrénista tuli Helsingin yliopiston oikeustieteen professori. ==Katso myös== * Castrén, suku == Lähteet == ==Aiheesta muualla== * Luokka:Helsingin yliopiston professorit Luokka:Suomalaiset juristit Luokka:Helsingin yliopiston dekaanit Luokka:Vuonna 1904 syntyneet Luokka:Vuonna 1984 kuolleet Luokka:Suomalaiset professorit